**Deschidere**

*Radu Stanca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Știu, sufletul acesta care e

Ȋndrǎgostit de toate stelele,

De-aici, de dupǎ geamuri și ferești,

Nu vei putea vreodatǎ sǎ-l oprești.

Nici cântecul bolnav de frumuseți

Nu vei putea vreodatǎ sǎ-l dezveți,

Cu degetele umede, sǎ cate

Pe geamurile de singurǎtate.

Pe panglicile grele de ajur,

Sǎ zgârie-ncet cu mâinile-azur;

Nu-l vei putea opri, decând

Pe-același loc privește tremurând,

Acest ȋnalt sǎ-l poatǎ ȋndrǎgi,

Nici, când la toamnǎ pomii vor veni

- Aproape de ferestrele târzii,

- Aproape de cumințile hârtii,

Sǎ-mi scrie, lângǎ inimǎ-n apus,

Mai mult de ȋnțeles decât de spus,

Umblând ȋncet cu degetul pe geam,

Cel mai frumos poem pe care-l am….